આ સપ્તાહે પ્રારંભમાં તમને થોડો માનસિક અજંપો રહેશે. તા 4ના રોજ સમય ઠીક નથી. વાહન સાવધાની પૂર્વક ચલાવવું અન્યથા અકસ્માતનો ભોગ બની શકો છો. કારણ વગરની ચિંતા અને તણાવ રહેશે. મહત્ત્વના નિર્ણય લેવાનું ટાળજો. તા 5 અને 6 દરમિયાન આપનો સમય ખુશી અને મનોરંજનમાં પસાર થશે. આજીવિકા સંબંધી સમસ્યાનું નિરાકરણ આવશે. આપનું કાર્ય ચતુરાઈથી પૂર્ણ કરશો. વાહન અને ભૌતિક સુખ સાધનના સમાન પર ખર્ચ થશે. તા 7,8 અને 9 દરમિયાન આર્થિક સ્થિતિમાં સુધારો આવશે, પરંતુ આપની આવક કરતા ખર્ચનું પ્રમાણ વધુ રહેશે. શત્રુ અને ષડયંત્રનો અંત આવશે. તા 8 થી મંગળનું ભ્રમણ આપની રાશિથી ત્રીજા સ્થાનમાંથી થશે જેથી આપના વ્યક્તિગત પ્રભાવમાં વધારો થશે. આપ કોઈ પણ નિર્ણય ગણતરી પૂર્વકનો લેશો. ભાઈ ભાંડુ સાથેના સંબંધોમાં આપે ધીરજથી કામ લેવું. તા 10 દરમિયાન કોઈ વરિષ્ઠ વ્યક્તિના આશીર્વાદ અને પ્રેરણા આપના માટે સહાયક બનશે.